CELEX: 32016D1811
Language: lv
Date: 2016-10-11 00:00:00
Title: Komisijas Īstenošanas lēmums (ES) 2016/1811 (2016. gada 11. oktobris), ar ko Lēmuma 93/52/EEK II pielikumu groza attiecībā uz Apūlijas reģiona Brindizi provinces Itālijā atzīšanu par oficiāli brīvu no brucelozes (B. melitensis) (izziņots ar dokumenta numuru C(2016) 6290) (Dokuments attiecas uz EEZ)

13.10.2016   
            
            
               LV
            
            
               Eiropas Savienības Oficiālais Vēstnesis
            
            
               L 276/11
            
         KOMISIJAS ĪSTENOŠANAS LĒMUMS (ES) 2016/1811
   (2016. gada 11. oktobris),
   ar ko Lēmuma 93/52/EEK II pielikumu groza attiecībā uz Apūlijas reģiona Brindizi provinces Itālijā atzīšanu par oficiāli brīvu no brucelozes (B. melitensis)
   
      
         (izziņots ar dokumenta numuru C(2016) 6290)
      
   
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1991. gada 28. janvāra Direktīvu 91/68/EEK par dzīvnieku veselības prasībām, kas ietekmē aitu un kazu tirdzniecību Kopienā (1), un jo īpaši tās A pielikuma 1. nodaļas II iedaļu,
   tā kā:
   
               (1)
            
            
               Ar Direktīvu 91/68/EEK ir noteiktas dzīvnieku veselības prasības, kas reglamentē aitu un kazu tirdzniecību Savienībā. Tajā ir paredzēti nosacījumi, kas jāizpilda, lai dalībvalstis vai to reģionus atzītu par oficiāli brīviem no brucelozes.
            
         
               (2)
            
            
               Komisijas Lēmuma 93/52/EEK (2) II pielikumā ir uzskaitīti dalībvalstu reģioni, kas atzīti par oficiāli brīviem no brucelozes (B. melitensis) saskaņā ar Direktīvu 91/68/EEK. Direktīvas 91/68/EEK 2. panta 14. punktā termins “reģions” attiecībā uz Itāliju definēts kā daļa no šīs dalībvalsts, kas tostarp ietver vismaz vienu provinci.
            
         
               (3)
            
            
               Itālija ir iesniegusi Komisijai dokumentus, kas apliecina atbilstību Direktīvā 91/68/EEK paredzētajiem nosacījumiem, kuri jāizpilda, lai Brindizi provinci Apūlijas reģionā atzītu par oficiāli brīvu no brucelozes (B. melitensis). Pēc Itālijas iesniegto dokumentu izvērtēšanas Brindizi province Apūlijas reģionā būtu jāatzīst par oficiāli brīvu no brucelozes (B. melitensis).
            
         
               (4)
            
            
               Tāpēc attiecīgi būtu jāgroza ieraksts par Itāliju Lēmuma 93/52/EEK II pielikumā.
            
         
               (5)
            
            
               Šajā lēmumā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Lēmuma 93/52/EEK II pielikumu groza saskaņā ar šā lēmuma pielikumu.
   2. pants
   Šis lēmums ir adresēts dalībvalstīm.
   
      Briselē, 2016. gada 11. oktobrī
      
         
            Komisijas vārdā –
         
         
            Komisijas loceklis
         
         Vytenis ANDRIUKAITIS
      
   
   
      (1)  OV L 46, 19.2.1991., 19. lpp.
   
   
      (2)  Komisijas 1992. gada 21. decembra Lēmums 93/52/EEK, ar ko nosaka dažu dalībvalstu vai reģionu atbilstību prasībām attiecībā uz brucelozi (B. melitensis) un saskaņā ar šīm prasībām piešķir tām tādas dalībvalsts vai reģiona statusu, kas ir oficiāli brīvi no šīs slimības (OV L 13, 21.1.1993., 14. lpp.).
   
      PIELIKUMS
      Lēmuma 93/52/EEK II pielikumā ierakstu attiecībā uz Itāliju aizstāj ar šādu:
      “Itālijā:
      
                  —
               
               
                  Abruco reģions: Peskāras province,
               
            
                  —
               
               
                  Bolcāno province,
               
            
                  —
               
               
                  Emīlijas-Romanjas reģions,
               
            
                  —
               
               
                  Friuli-Venēcijas Džūlijas reģions,
               
            
                  —
               
               
                  Lacio reģions,
               
            
                  —
               
               
                  Ligūrijas reģions,
               
            
                  —
               
               
                  Lombardijas reģions,
               
            
                  —
               
               
                  Markes reģions,
               
            
                  —
               
               
                  Molizes reģions,
               
            
                  —
               
               
                  Pjemontas reģions,
               
            
                  —
               
               
                  Apūlijas reģions: Brindizi province,
               
            
                  —
               
               
                  Sardīnijas reģions,
               
            
                  —
               
               
                  Toskānas reģions,
               
            
                  —
               
               
                  Trento province,
               
            
                  —
               
               
                  Umbrijas reģions,
               
            
                  —
               
               
                  Valle d'Aostas reģions,
               
            
                  —
               
               
                  Venēcijas reģions.”